OpenLLM-France/wikimedia huggingface dataset:
# Orcinus paleorca

Orcinus paleorca és una espècie extinta de cetaci de la família dels delfínids que visqué a l'oceà Pacífic durant el Plistocè inferior, fa entre 0,8 i 1,8 milions d'anys. Se n'han trobat restes fòssils al Japó. Era un parent proper de l'orca.

## Descripció

L'holotip és una dent cònica provinent del maxil·lar superior dret o el maxil·lar inferior esquerre d'un individu adult. El fragment de dent fa 5 cm d'alçada (l'alçada total podria haver estat el doble). En comparació, l'orca té les dents de 8 cm d'alçada i 2,5 cm de diàmetre. Igual que passa en el seu parent modern, la dent mancava de cement. Tanmateix, a diferència de l'orca, O. paleorca tenia l'arrel rodona en comptes d'ovalada i la polpa s'estenia més cap enrere que cap endavant.

## Paleobiologia

Les espècies d'Orcinus, com altres llinatges marins depredadors, podrien haver anat escalant la cadena alimentària. O. citoniensis, d'aspecte més primitiu, hauria pescat peixos grossos, mentre que l'orca és capaç d'atacar balenes grosses.
Els dipòsits del Plistocè mitjà indiquen un clima temperat càlid i boscos temperats a terra. La diversitat de mamífers marins inclou O. paleorca, una espècie indeterminada d'Orcinus, el misticet Mizuhoptera, un delfínid no identificat, la falsa orca Pseudorca yokoyamai, la morsa fòssil Odobenus mandanoensis, una espècie indeterminada d'Eumetopias i la vaca marina de Steller (Hydrodamalis gigas), extinta al segle xviii. Així mateix, hi havia el tauró blanc (Carcharodon carcharias) i Cosmopolitodus hastalis, avui extint.

## Referències

* 1 2 Entrada «Orcinus paleorca» de la Paleobiology Database (en anglès). [Consulta: 6 novembre 2023].
* 1 2 3 Matsumoto, Hikoshichiro «A New Species of Orca from the Basal Calabrian at Naganuma, Minato Town, Province of Kazusa, Japan» (en anglès). Zoological Magazine (Japan), 49, 5, 1937, pàg. 191-193.
* ↑ «Killer Whale Anatomy» (en anglès). Killer-Whale.org, 06-02-2014. [Consulta: 14 novembre 2018].
* ↑ Lindberg, D. R.; Pyenson, N. D.. Whales, Whaling, and Ocean Ecosystems (en anglès). University of California Press, 2006, p. 77. ISBN 978-0-520-24884-7.
* ↑ Oishi, M.; Hasegawa, Y. «A List of Fossils Cetaceans in Japan» (en anglès). Island Arc, 3, 4, 1994, pàg. 496. DOI: 10.1111/j.1440-1738.1994.tb00128.x.
* ↑ Furusawa, H.; Kohno, N. «Steller's sea-cow (Sirenia: Hydrodamalis gigas) from the Middle Pleistocene Mandano Formation of the Boso Peninsula, central Japan» (en japonès). Japanese Paleontological Society, 56, 1994. DOI: 10.14825/kaseki.56.0_26.
* ↑ Kawamura, Y. «Quaternary Mammalian Faunas in the Japanese Islands» (en anglès). Quaternary Research, 30, 2, 1991, pàg. 213-220. DOI: 10.4116/jaqua.30.213.
* ↑ Tokunaga, S. «A List of the Fossil Mammals of Japan and Korea with Descriptions of New Eocene Forms from Korea» (en anglès). American Museum Novitates, 627, 1933.
# Olle Wänlund

Olle Wänlund (Estocolm, 12 de setembre de 1923 - Täby, 11 de gener de 2009) va ser un ciclista suec amateur. Va participar en els Jocs Olímpics d'estiu de 1948 i el mateix any va guanyar la medalla de bronze al Campionat del món en ruta.

## Referències

* ↑ «Olle Wänlund Olympic Results». sports-reference.com. Arxivat de l'original el 17 April 2020. [Consulta: 16 juliol 2014].
* ↑ Fitxa als Jocs Olímpics Arxivat 2012-12-16 a Wayback Machine.
# Corpus paral·lel

Un corpus paral·lel és un text que apareix junt a les seves traduccions a altres llengües, és a dir un text bilingüe o multilingüe on es poden trobar les equivalències exactes entre cada fragment, vers o frase. L'àmbit on més s'usen és l'edició de clàssics, llibres sagrats o poesia, on la literalitat és important. També serveixen per aprendre idiomes, ja que es pot llegir el text de la llengua desconeguda amb els paral·lels immediats en la llengua ja apresa. En aquest sentit s'han emprat per desxifrar idiomes desconeguts, per exemple la Pedra de Rosetta contenia un corpus paral·lel que va permetre el desxiframent dels sistemes d'escriptura egipcis. Per acabar, s'usen per a la traducció automàtica.

## Referències

* ↑ Williams, Philip; Sennrich, Rico; Post, Matt; Koehn, Philipp (2016). Syntax-based Statistical Machine Translation. Morgan & Claypool. ISBN 978-1-62705-502-4
# Anda Šafranska

Anda Šafranska (Riga, 2 de desembre de 1960) és una jugadora d'escacs letona que té el títol de Gran Mestre Femení des de 1999. Està casada amb el Gran Mestre Internacional francès d'origen rus Vladimir Lazarev.
Des de l'any 2000 Šafranska viu a Lon, a les Landes, i representa la Federació Francesa.
A la llista d'Elo de la FIDE del setembre de 2015, hi tenia un Elo de 2259 punts, cosa que en feila temporada 9a jugadora femenina de França. El seu màxim Elo va ser de 2367 punts, a la llista de gener de 2000 (posició 3096 al rànquing mundial).

## Resultats destacats en competició

Šafranska ha guanyat el campionat de Letònia femení vuit cops, els anys: 1982, 1984, 1990, 1991, 1993, 1994, 1996, i 1997. El 1993 participà en el Torneig Interzonal de Jakarta, dins el cicle de classificació pel Campionat del món d'escacs femení de 1996 i hi acabà 18a (de 39 participants), amb 7 punts.

### Participació en competicions per equips

Šafranska ha jugat, representant Letònia, a les següents olimpíades d'escacs:
* El 1992, al segon tauler a la 30a Olimpíada a Manila (+6, =0, -6);
* El 1994, al primer tauler a la 31a Olimpíada a Moscou (+3, =3, -5);
* El 1996, al primer tauler a la 32a Olimpíada a Erevan (+6, =4, -4);
* El 2006, al tercer tauler a la 37a Olimpíada a Torí (+1, =1, -4).
Anda Šafranska també ha representat Letònia al campionat d'Europa per equips:
* El 1992, al segon tauler a Debrecen (+2, =2, -3);
* El 1994, al primer tauler a Pula (+3, =1, -3).
Posteriorment, ha jugat representant França al Campionat del món per equips:
* El 2013, al tercer tauler a Astanà (+0, =3, -3).

## Referències

* 1 2 «Nota biogràfica de Anda Šafranska» (en anglès). Chessgames.com. [Consulta: 8 abril 2015].
* ↑ FIDE Transfers in 2010
* ↑ «"Rànquing d'escaquistes per federació: França"» (en anglès). lloc web de la FIDE. [Consulta: 8 setembre 2015].
* ↑ Posició al rànquing mundial i evolució Elo d'Anda Šafranska «benoni.de» (en alemany). Arxivat de l'original el 2016-03-03. [Consulta: 8 setembre 2015].
* ↑ «Women's Chess Olympiads: Anda Šafranska» (en anglès). OlimpBase. [Consulta: 20 setembre 2011].
* ↑ «Campionat d'Europa d'escacs per equips: Anda Šafranska» (en anglès). OlimpBase. [Consulta: 20 setembre 2011].
# Ross 614

Ross 614 (HIP 30920 / GJ 234 A/B) és un estel binari situat a una distància de 13,3 anys llum del sistema solar a la constel·lació de l'Unicorn, Monoceros. De magnitud aparent +11,15, no és observable a ull nu. El gran moviment propi d'aquest estel va ser descobert per Frank Elmore Ross el 1927.
Ross 614 està composta per dues nanes vermelles amb una separació en el seu semieix major de sols 0,932 segons d'arc, que correspon a un període orbital de 16,6 anys. L'estel principal és de tipus espectral M4.5V i posseeix una massa de 0,22 vegades masses solars; l'estel secundari té una massa de 0,11 masses solars —lleugerament major que Wolf 359, el tercer sistema més proper al Sol— i superior a la inicialment estimada.
Així mateix, Ross 614 és un estel fulgurant, rebent la denominació d'estel variable V577 Monocerotis. S'han registrat flamarades breus —de l'ordre de segons— però freqüents. En un període de 4,3 hores es van observar quatre flamarades.

## Referències

* 1 2 Bárbara Rojas-Ayala «Metallicity and temperature indicators in M dwarf K-band spectra: testing new and updated calibrations with observations of 133 solar neighborhood M dwarfs» (en anglès). Astrophysical Journal, 2, 13-03-2012, pàg. 93. DOI: 10.1088/0004-637X/748/2/93.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «UBV(RI)CJHK observations of Hipparcos-selected nearby stars» (en anglès). Monthly Notices of the Royal Astronomical Society, 4, 21-04-2010, pàg. 1949–1968. DOI: 10.1111/J.1365-2966.2009.16182.X.
* ↑ «An Astrometric Study of the Low-Mass Binary Star Ross 614» (en anglès).
* ↑ Pablo Mauas «Trumpeting M dwarfs with CONCH-SHELL: a catalogue of nearby cool host-stars for habitable exoplanets and life» (en anglès). Monthly Notices of the Royal Astronomical Society, 3, 9-2014, pàg. 2561-2578. DOI: 10.1093/MNRAS/STU1313.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ «Ross 614» (en anglès). SIMBAD (Centre de Dades astronòmiques d'Estrasburg). [Consulta: 21 gener 2021].
* ↑ Gatewood, G.; Coban, L.; Han, I. «An Astrometric Study Of The Low-mass Binary Star Ross 614». The Astronomical Journal, 125, 2003. pp. 1530-1536.
* ↑ Zalinian, V. P.; Tovmassian, H. M.; Cardona, O.; Chavez, M. «Observations of Flare Stars V577 Mon and AD Leo». Information Bulletin on Variable Stars, 5272, 1, 2002.
# Protoglyptodon

Protoglyptodon és un gènere extint de mamífers cingulats de la família dels clamifòrids que visqueren a Sud-amèrica durant el Miocè superior, fa entre 6,8 i 9 milions d'anys. Se n'han trobat restes fòssils a la província argentina d'Entre Ríos. Les espècies d'aquest grup eren animals terrestres de dieta omnívora. La cuirassa, feta d'osteodermes poligonals, era d'aspecte més irregular que en Palaeohoplophorus, un parent proper seu. El nom genèric Protoglyptodon significa ‘primer Glyptodon’.

## Referències

* 1 2 Entrada «Protoglyptodon» de la Paleobiology Database (en anglès). [Consulta: 21 novembre 2023].
* ↑ Palmer, 1904, p. 582.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
# Orestes Quintana i Vigo

Orestes Quintana i Vigo (Barcelona, 1880 – Barcelona, 4 d'abril de 1909) va ser un remer català que va competir a cavall del segle xix i el segle xx. Membre del Reial Club de Regates de Barcelona, el 1900 va prendre part en els Jocs Olímpics de París, on disputà la prova del quatre amb timoner del programa de rem, quedant eliminat en sèries.
Morí per culpa d'una tuberculosi el 1909.

## Referències

* ↑ «ELS PRIMERS CATALANS OLÍMPICS». olimpismo2007.blogspot.com.es, 23-10-2011. [Consulta: 1r abril 2015].
* 1 2 «Orestes Quintana Olympic Results». sports-reference.com. Arxivat de l'original el 2 d’octubre 2011. [Consulta: 10 setembre 2016].
# Cosme Mestre

Cosme Mestre va néixer a finals del segle XV o principis del segle xvi.

## Biografia

Cosme Mestre estudià gramàtica i fou deixeble de Martín Ivarra. L'any 1532 va fundar l'escola d'Humanitats on va llegir la Metamorfosi d'Ovidi i Nebrija per principiants. Professor de gramàtica llatina, de lògica i de filosofia natural, va obtenir la càtedra de llatí. Professor de gran prestigi, els anys 1537-1541 i 1544 ensenyà Gramàtica, el curs 1541-1542 compaginà l'ensenyament de Lògica amb el de Filosofia natural.
Va ser nomenat rector de l'Estudi General de Barcelona, càrrec que va exercir entre l'1 d'agost de 1539 i el 31 de juliol de 1540, i de l'1 d'agost de 1542 al 31 de juliol de 1543.
Va morir al segle xvi.

## Referències

* ↑ Fernández Luzón, Antonio (1995)
* ↑ Fernández Luzón, Antonio (2003)
* ↑ Fernández Luzón, Antonio. «Los estudios clásicos en Barcelona durante la primera mitad del siglo XVI», Manuscrits, 13, 1995, p. 230.
* ↑ Fernández Luzón, Antonio. "La Universidad de Barcelona en el siglo XVI" edició en accés obert del text original, tesi doctoral a la UAB Barcelona, 2003, p. 634

## Publicacions

* Mestre, Cosme. Carta del señor maestro Cosme, cirujano de Bolina, pueblo de la montaña, al doctor Don Josef Soler, ex-cirujano &c., sobre su papel titulado Respuesta en contextacion al oficio &c, &c. Sitges: Francisco Vilalta, 1813. Disponible a: Catàleg de les Biblioteques de la UB.

## Bibliografia

* Fernández Luzón, Antonio. "La Universidad de Barcelona en el siglo XVI". Barcelona : Publicacions i Edicions de la Universidad de Barcelona, 2005. 342 p. (edició en accés obert del text original, tesi doctoral a la UAB)
* Fernández Luzón, Antonio. "Los estudios clásicos en Barcelona durante la primera mitad del siglo XVI" a Manuscrits, 13, gener 1995, pp 219-246. Disponible a: Revista Manuscrits (PDF)

## Enllaços externs

* Registre d'autoritat de Cosme Mestre Arxivat 2015-04-27 a Wayback Machine.. Catàleg d'autoritats de la Universitat de Barcelona. (Consulta: 20 abril de 2015).
# SN 1054

SN 1054 és una supernova que va ser molt visible des d'una gran part de la Terra l'any 1054. Ha estat observada pels astrònoms xinesos, que han referit que era visible a simple vista i a plena llum del dia, durant 23 dies, amb una magnitud aparent d'aproximadament -5; va continuar sent visible al cel nocturn durant 653 dies. Es tracta molt probablement d'una supernova de tipus II. Sembla, igualment, que existeixen dades que indiquen que va ser vista per les tribus índies d'Amèrica del Nord, els anasazi i els mimbres.
Les restes de la supernova SN 1054, prop de ζ Tauri, situat a 7.000 anys llum de la Terra, és avui conegut amb el nom de nebulosa del Cranc, o M1, ja que es va tractar del primer objecte que Charles Messier va introduir en el seu catàleg d'objectes difusos, el 1774.

## Referències

* ↑ «Supernova 1054: Creation of the Crab Nebula». Arxivat de l'original el 2008-07-05. [Consulta: 19 gener 2008].
* ↑ Unes pintures anasazi visibles als penya-segats a prop de la gran casa de Peñasco Blanco pot representar la SN 1054.
* ↑ Miller, W. (1955): "Two possible astronomical pictographs found in northern Arizona". Plateau 27.4: 6-13.

## Enllaços externs

* Texte avec les récits anciens sur la supernova, et la controverse sur sa date real Arxivat 2006-02-25 a Wayback Machine.(francès)
* Possible Anasazi petrograph of SN 1054 Arxivat 2013-01-11 a Wayback Machine.(anglès)
* Crab Nebula at ESA/Hubble Arxivat 2007-05-23 a Wayback Machine.(anglès)
# Ekgmowechashàlids

Els ekgmowechashàlids (Ekgmowechashalidae) són una família extinta de primats que visqueren des de l'Eocè superior fins a l'Oligocè superior, fa entre 26,3 i 37,2 milions d'anys. Se n'han trobat restes fòssils als Estats Units, el Pakistan, Tailàndia i la Xina. Sorgiren a Àsia, probablement a l'est del subcontinent indi, i des d'allí passaren a Nord-amèrica. Són el tàxon germà dels sivaladàpids. El gènere Ekgmowechashala fou l'últim primat a habitar Nord-amèrica abans de l'arribada dels éssers humans.

## Referències

* 1 2 Entrada «Ekgmowechashalidae» de la Paleobiology Database (en anglès). [Consulta: 2 desembre 2023].
* ↑ Rust et al., 2023, p. 2 i 17.
* ↑ Rust et al., 2023, p. 16.
* ↑ Luntz, S. «Origins Of Last Pre-Human Primate To Inhabit North America Explained» (en anglès). IFLScience, 6 novembre 2023. [Consulta: 2 desembre 2023].

## Bibliografia

* Rust, K.; Ni, X.; Tietjen, K.; Beard, K. C. «Phylogeny and paleobiogeography of the enigmatic North American primate Ekgmowechashala illuminated by new fossils from Nebraska (USA) and Guangxi Zhuang Autonomous Region (China)» (en anglès). Journal of Human Evolution, 185, 103452, 2023, pàg. 1-19. DOI: 10.1016/j.jhevol.2023.103452.
# Oswald Lints

Oswald Guillaume Henri Lints (18 d'abril de 1894 – ?) va ser un genet belga que va competir a començaments del segle xx.
El 1920 va prendre part en els Jocs Olímpics d'Anvers, on va disputar dues proves del programa d'hípica. En la competició del concurs complet per equips guanyà la medalla de bronze, mentre en el concurs complet individual fou desè.
Vuit anys més tard, als Jocs d'Amsterdam, va disputar dues noves proves del programa d'hípica. En doma clàssica per equips fou vuitè, mentre en doma clàssica individual fou vint-i-quatrè.

## Referències

* 1 2 «Oswald Lints Olympic Results». sports-reference.com. Arxivat de l'original el 18 d’abril 2020. [Consulta: 11 octubre 2017].
# Tom Close

Tom Close (nascut Thomas Muyombo el 28 d'octubre de 1986) és metge i cantant ruandès de R&B, afrobeat i dancehall. Un crític de ChimpReports el 2013 el va descriure com «el rei de l'afrobeat i el dancehall» a Ruanda.

## Biografia

Era el segon dels tres fills, de Faith Grace Dukuze i d'Edward Karangwa al districte de Masindi a Uganda. Després d'iniciar la seva educació primària a Uganda, Muyombo es va traslladar a Ruanda, on va completar la seva educació secundària a l'escola Kiziguro i al Liceu Francès de Kigali. En quart grau, va començar a cantar en els cors d'església. Va completar un títol universitari en Medicina Humana a la Universitat Nacional de Ruanda i va treballar com a metge a l'hospital de la policia nacional situat a Kigali.
El 2005 Muyombo va formar el seu primer grup musical amb quatre amics sota el nom d'Afro-Saints. Va gravar cinc cançons entre 2006 i 2007 però sense obtenir èxit popular. El seu primer senzill en solitari, Mbwira, va ser gravat el novembre de 2007 i fou seguit pel seu àlbum de debut, Kuki, el maig de 2008. Va gravar quatre àlbums més entre el 2008 i el 2013, titulats Subeza, Ntubanyurwa, Komeza Utsinde i Mbabariara Ugaruke.
El 2013 Tom Close va descriure el seu estil com a «afrobeat, dancehall, pop i RnB amb un estil africà». Ha col·laborat amb nombrosos artistes ruandesos i internacionals, inclosos Professor Jay, Radio and Weasel, General Ozzey, Knowless i Sean Kingston. Va fer una gira arreu de Ruanda i als països de la Comunitat de l'Àfrica Oriental i va actuar als Estats Units el 2011. Entre les seves influències hi ha Chris Brown i Usher.

## Premis

Tom Close fou seleccionat com a guanyador de la primera competició d'artistes Guma Guma Super Star de Primus a l'Estadi Amahoro el 2011. El 2008 va guanyar el premi al Millor Artista en una competició convocada per la Universitat Nacional de Ruanda. També va guanyar el premi a l'Artista de l'Any en els Premis Salax de 2009, 2010 i 2011. Va actuar a un concert en ocasió del desè aniversari de l'empresa regional de telecomunicacions MTN junt amb l'artista Shaggy.

## Altres activitats

A més de la seva carrera com a artista musical ha escrit, il·lustrat i publicat diversos llibres de còmics, inclosos Inka Yanjye (tres volums), Nkunda u Rwanda, i Isuka Yanjye.

## Referències

* 1 2 3 4 5 6 Kwesiga, Brian «Interview: Tom Close Promises Fire At Rwanda Nite». Chimp Reports [Rwanda], 28-06-2013.
* 1 2 3 4 5 Muyombo, Thomas «My Bibliography». Inyarwanda.com [Rwanda], 2011 [Consulta: 27 setembre 2018]. Arxivat 22 de novembre 2013 a Wayback Machine. «Còpia arxivada». Arxivat de l'original el 2013-11-22. [Consulta: 27 setembre 2018].
* ↑ Ndushabandi, Charles «Riderman Wins Rwanda famous artists competition Search». New Times [Rwanda], 11-08-2013 [Consulta: 27 setembre 2018]. Arxivat 12 d’agost 2013 at Archive.is «Còpia arxivada». Arxivat de l'original el 2013-08-12. [Consulta: 27 setembre 2018].

## Enllaços externs

* Canal de Tom Close a Youtube
* Tom Close a Spotify
* Tom Close a Deezer
# Euowenia

Euowenia és un gènere de mamífers diprotodonts de la família dels diprotodòntids que visqueren a Austràlia des del Pliocè inferior fins al Plistocè superior, fa entre 11.700 anys i 5,33 milions d'anys. Se n'han trobat restes fòssils als estats d'Austràlia Meridional, Nova Gal·les del Sud i Queensland. Pesaven mitja tona. L'esmalt de les dents molars és rugós, com el de Diprotodon, però el protolof té una forma més convexa. El nom genèric Euowenia fou elegit en honor del paleontòleg britànic Richard Owen.

## Referències

* 1 2 Entrada «Euowenia» de la Paleobiology Database (en anglès). [Consulta: 8 novembre 2023].
* ↑ Sues, H.-D. Extinctions in Near Time: Causes, Contexts, and Consequences (en anglès). Springer US, 2013, p. 377. ISBN 9781475752021.
* ↑ Long et al., 2002, p. 88.
* ↑ Long et al., 2002, p. 87 i 88.

## Bibliografia

* Long, J.; Archer, M.; Flannery, T.; Hand, S. Prehistoric Mammals of Australia and New Guinea: One Hundred Million Years of Evolution (en anglès). University of New South Wales Press, 2002. ISBN 9780868404356.
# Otto Pfister (gimnasta)

Otto Pfister (3 de setembre de 1900 - valor desconegut) va ser un gimnasta artístic suís que va competir durant la dècada de 1920.
El 1924 va prendre part en els Jocs Olímpics de París, on disputà les nou proves del programa de gimnàstica. Guanyà la medalla de bronze en el concurs complet per equips, mentre en la resta de proves no destacà especialment, puix la setzena posició en cavall amb arcs va ser la millor posició obtinguda.
Quatre anys més tard, als Jocs d'Amsterdam, disputà les set proves del programa de gimnàstica. Guanyà la medalla d'or en el concurs complet per equips. En la resta de proves finalitzà més enllà de la desena posició.

## Referències

* 1 2 «Otto Pfister Olympic Results». sports-reference.com. Arxivat de l'original el 18 d’abril 2020. [Consulta: 4 abril 2018].
# Crist pensatiu

Crist pensatiu (en lituà: Rūpintojėlis) és una de les imatges més famoses de l'art popular lituà, representa a Crist, assegut, inclinat, amb la mà dreta sostenint el seu cap. Aquest Crist pensatiu es realitza en diverses mides i és, no solament per als catòlics, sinó que serveix també, entre altres coses, com a bescanvis de regals diplomàtics a nivell internacional. Les escultures, en la seva majoria, estan fetes en talla de fusta per escultors imatgers (en lituà:dievdirbys), encara que també es troben en altres materials com en pedra. Els crítics de l'art han deduït que probablement aquestes imatges estan relacionades amb el «baró de dolors» (Vir dolorum) de l'art alemany i polonès, on va esdevenir un tema popular.

## Història

Les primeres documentacions es troben al nord d'Alemanya, encara que el seu origen no és ben conegut. Marija Gimbutas va llançar la teoria que el tema va poder ser pres de l'Europa precristiana, i es troba a les analogies de cercles culturals antics europeus. Les denominades Pensive Christ en anglès i Christus im Elend en alemany són similars a les representacions de l'Ecce Homo, assegut i amb el cap recolzat en una mà. El seu predecessor pot ser també el Crist clavat en la creu de l'església de Sant Francesc d'Asís (coneguda també com a Església de Bernat) del barri vell de Vílnius, realitzat per artistes populars.

## Referències

* ↑ Elins, James, Pictures and Tears: A History of People Who Have Cried in Front of Paintings, Routledge, 2004, ISBN 0-415-97053-9
* ↑ Gimbutas, Marija. «Lithuanian Folk Art» (en anglès). [Consulta: 1r agost 2013].
* ↑ Schiller, 1972, p. 84-85.
* ↑ Janonienė, 1996, p. 176.

## Bibliografia

* Janonienė, R. Vilniaus šv. Pranciškaus ir Bernardino Bažnyčios dekoro ikonografinės programos: Kristaus kančios tema// Ženklas ir simbolis senojoje Lietuvos dailėje.. Vílnius: VDA darbai, 1996.
* Schiller, Gertrud. Iconography of Christian Art, Vol. II (English trans fromGerman). London, ISBN 0853312702: Lund Humphries, 1972.

## Enllaços externs

* Simbolisme del Crist Pensatiu